અત્યાર સુધી તેમણે એકસોથી વધુ વાર્તાઓ લખી છે. બે નવલકથાઓ લખી છે. 2013થી અત્યાર સુધી 6 પુસ્તકો પ્રકાશિત થઈ ચૂક્યાં છે અને બે પુસ્તકો પ્રકાશ્ય છે. સુધા મૂર્તિએ એક વખત કહ્યું હતું કે સફળ પુરુષની સફળતામાં એક સ્ત્રીનો હાથ હોય છે અને સફળ સ્ત્રીની પાછળ એક સમજદાર પુરુષનો હાથ હોય છે. રેખાબહેનના જીવનસાથી વિનોદભાઈએ રેખાબહેનને સાહિત્યલેખન માટે પ્રેરિત તો કર્યાં જ, પરંતુ સતત સહયોગ પણ આપ્યો. રેખાબહેનનું પ્રકાશિત થતું દરેક નવું પુસ્તક તેમના માટે નવો આનંદ લઈને આવે છે. દીકરીઓ નીલિમા અને શીખા ગુજરાતી વાંચી શકતી નથી પણ પોતાના મિત્રોમાં ગાૈરવથી કહે છે કે મારી મોમ રાઈટર છે.